[image: image1.png]


МИНИСТЕРСТВО  НА  ЗЕМЕДЕЛИЕТО,  ХРАНИТЕ И  ГОРИТЕ

СЕВЕРНОЦЕНТРАЛНО ДЪРЖАВНО ПРЕДПРИЯТИЕ  ДП ГАБРОВО

5300 Габрово, ул „Бодра смяна” № 3, ПК 3; тел.: 066 800077; факс: 066 800094

website: www.scdp.bg,  e-mail: office@scdp.bg
_________________________________________________________________________

                                                                                                             УТВЪРДИЛ:  /П/
                                                                                                                    /инж. Цветелин Миланов/

ПРОТОКОЛ

от проведени консултации във връзка с изпълнение  на Заповед №РД 49-356/18.10.2019г. на Министъра на земеделието, храните и горите

На 30.09.2020г. от 10,30 часа в залата на РДГ- Русе се проведе консултация за политиката и практиката в областта на възлагане изпълнението на дейности и за ползването на дървесина в горските територии-държавна собственост в обхвата на дейност на СЦДП ДП гр.Габрово през 2021г.

На срещата са поканени и присъстват представители на браншовите организации в горския сектор по чл.215 от Закона за горите и н други организации на ползватели на дървесина.

Присъстваха:

· Тодорка Стефанова – представител на „Кроношпан България“ ЕООД;

· Милко Кесаровски – изп.директор на фирма „Фазерлес“ АД;

· Петьо Петков – представител на фирма „Фазерлес“ АД;

· Любен Любенов – представител на фирма „Свилоцел“;

· Валентин Новаков – управител на фирма „Гораинвест“ АД;

· Десислав Маринов – представител на ЕТ „Д.М.Дентем“;

· Георги Георгиев – управител на фирма „Дари лес 2010“ООД;
· инж. Тодор Бонев – зам.директор на СДП Габрово;

· инж. Красимир Тоджаров – експерт при СДП Габрово;

· инж. Петя Радева - експерт при СДП Габрово;

· инж. Красимир Киряков - експерт при СДП Габрово

· инж. Мила Стоянова -  експерт при СЦДП Габрово;

· инж. Борислав Димов – директор на ТП ДГС Бяла;

· инж. Тони Димитров – директор на ТП ДГС Сеслав;

· инж.Веселин Русанов – директор на ТП ДГС Тутракан;

· инж. Николай Николов – директор на ТП ДЛС Дунав.Русе;

· инж. Ангел Косев – зам. директор на ТП ДЛС Дунав.Русе

· инж. Таньо Танев – директор на ТП ДЛС Каракуз;

· инж. Петър Георгиев – директор на ТП ДГС Силистра;

· инж. Пламен Колев - директор на ТП ДГС Разград;

· инж. Ивайло Дитов – зам.директор на ТП ДЛС Воден
Срещата се откри от инж. Цветелин Миланов – директор на СЦДП ДП Габрово, след което той представи всички участници и съобщи че срещата ще протече в дискусионна форма и даде думата на ползвателите на дървесина.
Валентин Новаков – обърна внимание, че броя на присъстващите представители на дърводобивни фирми и преработватели е доста по-малък от този от миналата година, и предположи че следващата година техният брой ще е още по-малък. Според него проблема не е в Covid 19, а в реализацията на дървесина или по-скоро в липсата на такава. Не се отчитат проблемите, нищо не се случва. Цените са същите, не се променят при всяка следваща процедура. Мисленето е закостеняло и неперспективно. Няма пазар дори за дървата за огрев. Изтъкна проблема с липсата на работна ръка, поради което малките фирми загиват. Варианта е да се инвестира в техника, но и за нея няма оператори. 
Тодорка Стефанова – продукцията на „Кроношпан“ според нея е все по-неконкурентна. Състоят се проформа-срещи, които остават без резултати; проблеми не се решават; промяна няма. Апелира за по-активна грижа на държавата за горите. Реформа е нужна. МЗХГ да е по-ангажирано към горите, към момента според нея няма воля.

Любен Любенов – според него сектор „Гори“ не е в полезрението на политиците, а е заедно със земеделието. Не се случват смислени промени в нормативната уредба, в частност Наредбата за сечите.
Според него авариралият котел в завода ще започне работа след 15.ноември 2020г., но не и завода.

Милко Кесаровски – подобни срещи са започнали преди две години, но няма резултат от тях. В момента с тези цени фирма „Фазерлес“ не е конкурентноспособна. 85% от продукцията на завода се формира от дървесината. От 3 години фирмата е на загуба като проблем е цената. Миналата среща при зам.министъра на земеделието, храните и горите е останала без резултат.

Цветелин Миланов – според него миналата среща - през 2019г. - е закъсняла, тъй като се състоя след първа тръжна сесия. Тази година преди обявяването на процедурите ще се изготвят задълбочени анализи за началните цени – ще се вземат впредвид достигнатите цени и тенденциите на пазара. Г-н Миланов обърна внимание, че единичните цени не се определят от СЦДП, а от ТП – директорите определят цената като добри стопани и се съобразяват с пазара. Когато някоя процедура не се е състояла, означава че цената не е реална. Последните процедури за възлагане на добив, подвоз и товарене се обявяват на високи цени, но няма кандидати за извършване на тези дейности. А в някои стопанства през годината има спад на цената на дървесината до 20%. Г-н Миланов увери присъстващите, че ДП ще участва в анализите и при необходимост ще се изглаждат възникналите проблеми при комуникацията. Според него крайната цена на продукцията от заводите ще стигне и до гората и цената на дървесината. Също така увери, че няма нежелание от страна на ДП да се намали цената, но това ще става обосновано и внимателно. Важно е лесовъдските мероприятия да се изпълняват. Г-н Миланов посочи и че за ДП е факт административната тежест, тъй като се поддържат „паразитни“ щатни бройки. Той посочи проблема и с нормативната ни уредба, която е най-рестиктивна в Европа като угаждаме на кой ли не и нейното изпълнение става все по-трудно изпълнимо. Г-н Миланов се обърна към директорите на ТП като ги посъветва да анализират всичко, което е продадено през годината и на какви цени, да бъдат по-гъвкави, по-креативни и добри стопани.
Тодорка Стефанова – да се предлагат подотдели с преобладаваща технологична дървесина. Според нея е публична тайна, че за големите преработватели се избират най-лошите обекти.
Борислав Димов – според него пазара намалява и определя цените, той като директор на ТП не определя цените. Цените се формират от големите преработватели, които произвеждат продукцията. Според него начина на определянето на единичните цени в нормативната уредба е сгрешен. За да сме динамични трябва за ежедневната дейност да не правим процедури. Според него няма проблем сам като представляващ ТП да избира фирма-ползвател дори ако е необходимо гаранцията по договора му за управление да е по-висока. Техника не ни разрешават да закупуваме, цената на дървата за огрев от склад в ТП ДГС Бяла е 20 лв/простр.куб.м., а при крайния потребител е 85 лв/простр.куб.м. Проблем е потреблението, физическите лица не купуват. Проблем и липсата на пазар за строителната дървесина.

Валентин Новаков – предлага да се направи анализ на процентното участие на дървата за огрев в лесфонда на всяко ТП. Липата като дървесен вид намалява, тя е престаряла и качеството на строителната дървесина е занижено. При необходимост както и той е постъпил като управител на фирма, трябва да се намали персонала, с цел намаляване на административната тежест.
Цветелин Миланов – напомни за приключили процедури, при които има достигнати цени с 50% по-високи от началните. Всички знаем, че тези цени са нереални. Те остават като достигнати. 

Г-н Миланов закри срещата в 12,30ч. като определи в края на месец октомври 2020г. да се състои още една среща с фирмите-ползватели на дървесина. 

Изготвил:………/П/………                             Дата на съставяне на протокола: 02.10.2020г. 

                /инж. Мила Стоянова/

